*Tämä artikkeli kertoo suomalaisesta jääkiekkoilijasta. Samannimistä fysiikan professoria (1949–2018) käsittelee artikkeli Jussi Timonen (professori).*

**Jussi Timonen** (s. 29. kesäkuuta 1983 Kuopio) on suomalainen ammattilaisuransa lopettanut jääkiekkoilija, joka oli SM-liigajoukkue Kalevan Pallon kasvatti. Hän oli pelityyliltään peruspuolustaja. Elite Prospects -sivuston Ulf Anderssonin mukaan Timonen oli älykäs puolustaja, joka liikkui ja hallitsi kiekkoa hyvin sekä luisteli sulavasti. Timonen pelasi myös 14 NHL-ottelua Philadelphia Flyersissa kaudella 2006–2007.

Ura
---

### Seuraura

Timonen European Trophy -ottelussa itävaltalaista Vienna Capitalsia vastaan elokuussa 2011.
Timonen on Kalevan Pallon kasvatti. Hän pelasi joukkueessa ensimmäiset miesten pelinsä Suomi-sarjassa kaudella 2000–2001, jonka Timonen vietti suurimmaksi osaksi A-nuorissa. Hän pelasi kevätkaudella KalPan miesten joukkueessa yhden runkosarja- ja kaksi playoff-ottelua sekä kuusi Mestis-karsintasarjan ottelua. Timonen oli näin ollen mukana nostamassa KalPaa seuraavaksi kaudeksi Mestikseen. Philadelphia Flyers varasi hänet viidennellä kierroksella 146. pelaajana NHL:n varaustilaisuudessa 2001. Timosen Mestiksen tulokaskausi 2001–2002 toi hänelle 41 runkosarjaottelussa tehot 3+8=11 sekä kahdeksassa playoff-ottelussa kaksi syöttöpistettä. Timonen voitti kauden päätteeksi Mestis-pronssia.

Kaudeksi 2002–2003 Timonen siirtyi kaksivuotisella sopimuksella SM-liigajoukkue Turun Palloseuraan, jossa hänen tulokaskautensa toi 39 runkosarjaottelussa yhden maalin ja seitsemässä playoff-ottelussa kaksi syöttöpistettä. Timonen teki liigadebyyttinsä kauden avauskierroksella 17. syyskuuta 2002 vieraissa JYPiä vastaan. Hänen liigauransa avausmaali syntyi 22. marraskuuta 2002 vieraissa Espoo Bluesia vastaan. Timonen pelasi kauden aikana myös kolme Mestis-ottelua lainalla TuTossa marras-joulukuun 2002 vaihteessa.

Syyskaudella 2003–2004 Timonen kärsi loukkaantumisista ja myös hänen itseluottamuksensa kärsi, joten Timonen siirtyi joulukuussa 2003 aluksi joulutaukoon asti kestäneellä sopimuksella lainalle Mestis-joukkue Mikkelin Jukureihin paikkaamaan joukkueen puolustajavajetta. Vuodenvaihteessa hänen sopimustaan jatkettiin kauden loppuun. Timonen oli Jukureiden tehokkain puolustaja Markku Erholtzin kanssa tehtyään 25 runkosarjaottelussa tehot 7+9=16. Hän voitti kauden päätteeksi Mestis-hopeaa ja valittiin yleisöäänestyksellä Mestiksen tähdistökentälliseen.

Timonen jatkoi kaudella 2004–2005 uraansa kaksivuotisella sopimuksella Saimaan Pallossa. Hän vakiinnutti kahden siellä viettämänsä kauden aikana paikkansa SM-liigassa. Timonen teki SaiPan kanssa vuoden mittaisen jatkosopimuksen maaliskuussa 2006, mutta saman vuoden toukokuussa hän teki kuitenkin kaksivuotisen tulokassopimuksen Philadelphia Flyersin kanssa ja siirtyi Pohjois-Amerikkaan kaudeksi 2006–2007. Timonen aloitti kautensa farmijoukkue Philadelphia Phantomsissa, AHL:ssä. Hän teki NHL-debyyttinsä 20. marraskuuta 2006 Pittsburgh Penguinsia vastaan, kun Timonen nostettiin Flyersiin paikkaamaan Alexandre R. Picardin loukkaantumista. Hän sai ottelussa jääaikaa 9.39 minuuttia. Timonen keräsi ottelussa myös yhden kahden minuutin jäähyn koukkaamisesta. Kaikkiaan hänelle kertyi kauden aikana NHL:ssä 14 runkosarjaottelua, joissa syntyi neljä syöttöpistettä.

Kaudeksi 2007–2008 Flyersiin siirtyi myös Jussin isoveli Kimmo Timonen. Veljeksillä olisi ollut mahdollisuus olla NHL:n historian ensimmäinen veljespuolustajapari, mutta joulukuussa 2007 Jussi kaupattiin varausvuoroa vastaan Dallas Starsiin vaihdossa ehdolliseen varausvuoroon kesälle 2009. Hän ei pelannut ennen siirtoakaan kauden aikana otteluakaan Flyersin NHL-joukkueessa, kuten ei loppukaudella Starsissakaan, vaan loppukausi eteni farmijoukkue Iowa Starsissa.

Kaudeksi 2008–2009 Timonen palasi 1+1-vuotisella sopimuksella kasvattajaseuraansa Kalevan Palloon pelaamaan SM-liigaa. Hän osoittautui alkukaudella kuitenkin virheiden muodossa pettymykseksi ja hänen itseluottamuksensa heikkeni. Timosen kautta varjosti myös marraskuussa 2008 tullut loukkaantuminen, jonka takia hän pelasi runkosarjassa vain 24 ottelua. Loppukaudella Timonen kuitenkin hieman paransi otteitaan ja hän voitti kauden päätteeksi SM-pronssia. Kaudella 2009–2010 Timonen kuului KalPan suurimpiin tasonnostajiin ja hän muodosti Adam Anderssonin (nyk. Masuhr) kanssa toimivan puolustajaparin. Timonen voitti joukkueen sisäisen tehotilaston sekä runkosarjassa lukemalla +11 että pudotuspeleissä lukemalla +4.

Kaudella 2010–2011 Timonen pelasi polvivaivojen takia vain 30 runkosarjaottelua. Hänen kautensa todettiin päättyneeksi tammikuussa 2011. Marraskuussa 2010 Timonen teki kaksivuotisen jatkosopimuksen KalPan kanssa. Kaudella 2011–2012 hän paransi SM-liigan yhden kauden piste-ennätystään tekemällä runkosarjassa 12 tehopistettä. Kaudella 2012–2013 Timonen kasvatti sen nykyiselle ennätykselleen tehoilla 1+19=20. Joulukuussa 2012 hän teki peräti nelivuotisen jatkosopimuksen KalPan kanssa.

Timonen nimettiin KalPan varakapteeniksi kaudelle 2013–2014. Hän joutui kauden kynnyksellä muutamaksi viikoksi sivuun selkävaivojen vuoksi, jonka takia Timonen pelasi vain 39 runkosarjaottelua. Helmikuussa 2014 hän nousi KalPan kapteeniksi, kun Voutilainen lainattiin loppukaudeksi Tapparaan. Myös ensisijainen varakapteeni Adam Masuhr vaihtoi maisemaa. Kaudeksi 2014–2015 Timonen palasi KalPan varakapteeniksi. Hän jakoi Voutilaisen kanssa joukkueen sisäisen tehotilaston voiton lukemalla +14. Loukkaantuminen päätti Timosen kauden kuitenkin runkosarjaan.

Kaudeksi 2016–2017 Timonen nimettiin KalPan kapteeniksi. Hän voitti joukkueen sisäisen tehotilaston lukemalla +15. Timonen johdatti KalPan kauden päätteeksi SM-hopeaan. Toukokuussa 2017 Timonen käytti hänen sopimuksessaan olleen option ulkomaille siirtymisestä ja siirtyi kaudeksi 2017–2018 vuoden mittaisella sopimuksella Saksan DEL-liigan Schwenninger Wild Wingsiin. Timonen voitti joukkueen sisäisen tehotilaston lukemalla +10. Maaliskuussa 2018 hän teki Wild Wingsin kanssa vuoden mittaisen jatkosopimuksen.

Timonen palasi taas kaudeksi 2019–2020 vuoden mittaisella sopimuksella Kalevan Palloon.

### Maajoukkueura

Timonen pelasi alle 20-vuotiaiden MM-kilpailuissa vuonna 2003, jolloin hän voitti pronssia, kuten myös alle 18-vuotiaiden MM-kilpailuista vuonna 2001. Timonen pelasi myös World U-17 Hockey Challengessa vuonna 2000.

Muuta
-----

Timosen isoveli Kimmo on entinen jääkiekkopuolustaja ja nelinkertainen olympiamitalisti, joka pelasi omalla urallaan pudotuspelit mukaan lukien yli 1200 NHL-ottelua ja voitti Stanley Cupin Chicago Blackhawksissa vuonna 2015. Kimmo on myös KalPan toinen pääomistaja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–2001 | KalPa | Suomi-sarja | 1 | 0 | 1 | 1 | 0 | 2 | 1 | 0 | 1 | 0 |  |  |  |  |  |  | U18 | 6 | 0 | 2 | 2 | 2 |
| 2001–2002 | KalPa | Mestis | 41 | 3 | 8 | 11 | 10 | 8 | 0 | 2 | 2 | 0 |
| 2002–2003 | TuTo | Mestis | 3 | 0 | 0 | 0 | 0 | – | – | – | – | – |  |  |  |  |  |  | JMM | 7 | 1 | 1 | 2 | 6 |
|  | TPS | SM-liiga | 39 | 1 | 0 | 1 | 10 | 7 | 0 | 2 | 2 | 4 |
| 2003–2004 | TPS | SM-liiga | 20 | 0 | 0 | 0 | 4 | – | – | – | – | – |
|  | Jukurit | Mestis | 25 | 7 | 9 | 16 | 10 | 13 | 0 | 4 | 4 | 0 | Ykköstähdistö |
| 2004–2005 | SaiPa | SM-liiga | 54 | 1 | 5 | 6 | 53 | – | – | – | – | – |
| 2005–2006 | SaiPa | SM-liiga | 52 | 0 | 7 | 7 | 30 | 8 | 1 | 0 | 1 | 27 |
| 2006–2007 | Philadelphia Flyers | NHL | 14 | 0 | 4 | 4 | 6 | – | – | – | – | – |
|  | Philadelphia Phantoms | AHL | 46 | 2 | 15 | 17 | 18 | – | – | – | – | – |
| 2007–2008 | Philadelphia Phantoms | AHL | 14 | 0 | 7 | 7 | 14 | – | – | – | – | – |
|  | Iowa Stars | AHL | 33 | 0 | 11 | 11 | 12 | – | – | – | – | – |
| 2008–2009 | KalPa | SM-liiga | 24 | 0 | 3 | 3 | 14 | 11 | 0 | 1 | 1 | 8 |
| 2009–2010 | KalPa | SM-liiga | 56 | 2 | 7 | 9 | 34 | 10 | 1 | 1 | 2 | 14 |
| 2010–2011 | KalPa | SM-liiga | 30 | 1 | 1 | 2 | 24 | – | – | – | – | – |
| 2011–2012 | KalPa | SM-liiga | 50 | 2 | 10 | 12 | 40 | 6 | 0 | 1 | 1 | 0 |
| 2012–2013 | KalPa | SM-liiga | 57 | 1 | 19 | 20 | 34 | 5 | 0 | 0 | 0 | 2 |
| 2013–2014 | KalPa | SM-liiga | 39 | 2 | 4 | 6 | 42 | – | – | – | – | – |
| 2014–2015 | KalPa | SM-liiga | 44 | 2 | 5 | 7 | 26 | – | – | – | – | – |
| 2015–2016 | KalPa | SM-liiga | 48 | 2 | 8 | 10 | 24 | 3 | 0 | 0 | 0 | 2 |
| 2016–2017 | KalPa | SM-liiga | 55 | 3 | 11 | 14 | 28 | 18 | 0 | 4 | 4 | 8 |
| 2017–2018 | Schwenninger Wild Wings | DEL | 40 | 3 | 13 | 16 | 18 | 2 | 0 | 1 | 1 | 2 |
| 2018–2019 | Schwenninger Wild Wings | DEL | 44 | 1 | 7 | 8 | 32 | – | – | – | – | – |
| 2019–2020 | KalPa | SM-liiga | 50 | 0 | 5 | 5 | 36 | – | – | – | – | – |
| 1 kausi | yhteensä | NHL | 14 | 0 | 4 | 4 | 6 | – | – | – | – | – |
| 14 kautta | yhteensä | SM-liiga | 618 | 17 | 85 | 102 | 399 | 68 | 2 | 9 | 11 | 61 |
| 2 kautta | yhteensä | AHL | 93 | 2 | 33 | 35 | 54 | – | – | – | – | – |
| 2 kautta | yhteensä | DEL | 84 | 4 | 20 | 24 | 50 | 2 | 0 | 1 | 1 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jussi Timonen**.
* Jussi Timonen The Internet Hockey Databasessa (englanniksi)
* Jussi Timonen Eurohockey-sivustolla (englanniksi)
* Jussi Timonen Legends of Hockey -sivustolla (englanniksi)
* Jussi Timonen *Elite Prospects*. Everysport Media Group AB.  (englanniksi)

### Viitteet

1. ↑  Koistinen, Wesa: Jussi Timonen oli jo jäällä *savonsanomat.fi*.  17.3.2015. Keskisuomalainen Oyj. Viitattu 1.4.2014.
2. ↑  Jussi Timonen – Jatkoika.com – Kaikki jääkiekosta (Arkistoitu – Internet Archive)
3. 1 2 3 4 5 6 7 8 9 10  Jussi Timonen *Elite Prospects*. Everysport Media Group AB.  (englanniksi)
4. ↑  TPS vahvisti miehistöään tulevalle kaudelle *Jatkoaika.com*.  25.4.2004. Jatkoaika r.y. Viitattu 11.12.2007.
5. ↑  Tilastot – Liiga *liiga.fi*.  17.9.2002. Jääkiekon SM-liiga Oy. Viitattu 1.4.2014. [vanhentunut linkki]
6. ↑  Airaksinen, Tero: Jussi Timonen palaa kasvattajaseuraansa KalPaan ensi kaudeksi − "Hän on loistava esimerkki päivittäisen työn tekemisessä nuorille pelaajille" *Jatkoaika.com*.  22.11.2002. Jatkoaika r.y. Viitattu 6.4.2020.
7. ↑  TuTo vahvisti puolustustaan Jussi Timosella *Jatkoaika.com*.  26.11.2002. Jatkoaika r.y. Viitattu 1.4.2014.
8. ↑  Jussi Timonen Jukureiden riveihin *Jatkoaika.com*.  2.12.2003. Jatkoaika r.y. Viitattu 1.4.2014.
9. ↑  Jussi Timosen Jukuri-pesti piteni *Jatkoaika.com*.  30.12.2003. Jatkoaika r.y. Viitattu 11.12.2007.
10. ↑  Liitto palkitsi Mestis-miehiä *Jatkoaika.com*.  16.4.2004. Jatkoaika r.y. Viitattu 11.12.2007.
11. ↑  Jussi Timonen SaiPaan, Juha Jokiraidalle jatkosopimus *Jatkoaika.com*.  13.4.2004. Jatkoaika r.y. Viitattu 1.4.2014.
12. ↑  Jussi Timonen SaiPan mies ensi kaudellakin *Jatkoaika.com*.  10.3.2006. Jatkoaika r.y. Viitattu 1.4.2014.
13. ↑  Jussi Timonen Philadelphiaan *Jatkoaika.com*.  31.5.2006. Jatkoaika r.y. Viitattu 11.10.2007.
14. ↑  Miettinen nousi ratkaisijaksi, Jussi Timonen debytoi *Jatkoaika.com*.  21.11.2006. Jatkoaika r.y. Viitattu 1.4.2014.
15. ↑  Jussi Timonen 2006–07 Game Log *Hockey-Reference.com*. Sports Reference LLC. Viitattu 8.5.2017. (englanniksi)
16. 1 2  Jussi Timonen The Internet Hockey Databasessa (englanniksi)
17. ↑  Flyers Trade Jussi Timonen to Dallas *nhl.com/flyers*.  10.12.2007. Philadelphia Flyers. Viitattu 11.12.2007. (englanniksi)
18. ↑  NHL:ssä tapahtuu viikolla 50: Arnason ja McCabe loukkaantuneet, Rask takaisin farmiin *Jatkoaika.com*.  16.12.2007. Jatkoaika r.y. Viitattu 1.4.2014.
19. ↑  Jussi Timonen palaa KalPaan *Jatkoaika.com*.  17.4.2008. Jatkoaika r.y. Viitattu 18.4.2008.
20. ↑  Tolonen, Timo; Koljonen, Juha: KalPan riveissä enimmäkseen onnistumisia – pelaajien arvioinnit kaudelta 2008–09 *Jatkoaika.com*.  1.5.2009. Jatkoaika r.y. Viitattu 1.4.2014.
21. ↑  Koljonen, Juha: KalPan pelaaja-arvostelut 2009–2010 *Jatkoaika.com*.  24.5.2010. Jatkoaika r.y. Viitattu 1.4.2014.
22. ↑  Elite Prospects - KalPa *eliteprospects.com*. Everysport Media Group. Viitattu 9.7.2019. (englanniksi)
23. ↑  SS: Timosen kausi paketissa *Jatkoaika.com*.  30.1.2011. Jatkoaika r.y. Viitattu 1.4.2014.
24. ↑  Timonen jatkaa KalPassa *Jatkoaika.com*.  22.11.2010. Jatkoaika r.y. Viitattu 1.4.2014.
25. ↑  KalPan Timoselle pitkä jatkodiili, Stepan lähtee *Jatkoaika.com*.  12.12.2012. Jatkoaika r.y. Viitattu 1.4.2014.
26. ↑  KalPa-puolustajalle nelivuotinen jatkosopimus *liiga.fi*.  12.12.2012. Jääkiekon SM-liiga Oy. Viitattu 27.4.2013.
27. ↑  KalPan kapteenisto julki *kalpa.fi*.  7.8.2013. KalPa Hockey Oy.  Arkistoitu 30.1.2014. Viitattu 1.4.2014.
28. ↑  Timonen sivuun kauden avauksesta *Jatkoaika.com*.  6.9.2013. Jatkoaika r.y. Viitattu 1.4.2014.
29. ↑  KalPa nimesi kapteeneiksi omat kasvatit *Jatkoaika.com*.  7.8.2014. Jatkoaika r.y. Viitattu 7.8.2014.
30. ↑  Elite Prospects - KalPa *eliteprospects.com*. Everysport Media Group. Viitattu 9.7.2019. (englanniksi)
31. ↑  KalPan kapteenisto on valittu, Jussi Timonen on uusi kapteeni *kalpa.fi*.  17.6.2016. KalPa Hockey Oy. Viitattu 24.9.2016.
32. ↑  Elite Prospects - KalPa *eliteprospects.com*. Everysport Media Group. Viitattu 9.7.2019. (englanniksi)
33. ↑  KalPassa liikennetta molempiin suuntiin – jo kolmas pelaaja poistuu KHL:ään *Jatkoaika.com*.  8.5.2017. Jatkoaika r.y. Viitattu 8.5.2017.
34. ↑  Elite Prospects - Schwenninger Wild Wings *eliteprospects.com*. Everysport Media Group. Viitattu 9.7.2019. (englanniksi)
35. ↑  Seppä, Lassi: Jussi Timonen palaa kasvattajaseuraansa KalPaan ensi kaudeksi − "Hän on loistava esimerkki päivittäisen työn tekemisessä nuorille pelaajille" *Jatkoaika.com*.  9.7.2019. Jatkoaika r.y. Viitattu 9.7.2019.
36. ↑  Kimmo Timonen *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| Edeltäjä:**Jukka VoutilainenMikko Jokela** | **Kalevan Pallon kapteeni SM-liigassa**20142016–2017 | Seuraaja:**Mikko JokelaTommi Jokinen** |

KalPa – SM-liiga
2 Sissons |
3 Karlsson |
6 Riekkinen |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Görtz |
25 Marttinen |
26 Mattila (**A**) |
28 Rissanen |
30 Rahm |
31 Pasanen |
32 Jatkola |
34 Immonen |
41 Könönen |
55 Lappalainen (**A**) |
67 Puutio |
74 Tavernier |
81 Kantola |
90 Salmela |
91 Kapanen |
93 Kantner |
-- Saarelainen  

Valmentajat Miettinen – Tervonen – Kauhanen – Kaartinen – Sacklin